Ismo Dance company - 5 koreografiaa rakkaudesta
Rakkauden teemoja eri näkökulmista esittävä tapahtuma tuo yhteen viisi koreografia ja viisi hyvin erilaista tanssiteosta humoristisen juontajan johdattamana.
Rakkauden teemoja eri näkökulmista esittävä tapahtuma tuo yhteen viisi koreografia ja viisi hyvin erilaista tanssiteosta humoristisen juontajan johdattamana. Ismo Dance Company tuo lavalle ainutlaatuisen tanssi-illan, jossa vierailee viisi koreografia: neljä Suomesta ja yksi Norjasta. Illan 10–20 minuutin mittaiset teokset kietoutuvat rakkauden teeman ympärille tarjoten tuoreita, yllättäviä ja monimuotoisia tulkintoja yhdestä ihmiselämän keskeisimmistä tunteista. Harvoin on mahdollista kokea yhden illan aikana näin laaja kattaus lyhyitä nykytanssiteoksia. Koreografien erilaiset taustat ja ilmaisutavat luovat rikkaan ja vaihtelevan kokonaisuuden, joka puhuttelee niin tanssin ystäviä kuin uusia kokijoita. Illan kulkua rytmittää yllätysjuontaja, joka johdattaa katsojat teosten maailmaan, avaa koreografian kerroksia ja rakentaa siltaa yleisön ja esitysten välille – pilke silmäkulmassa. Koreografivieraina nähdään Karen Eide Bøen, Ismo-Pekka Heikinheimo, Heidi Masalin, Satu Rekola ja Sofia Ruija. Tapahtuma on Tanssi-idea ry:n, KATVE [blind spot] Companyn ja Stoan yhteistuotanto. Tapahtumaa tukevat Helsingin kaupunki ja Taide- ja kulttuurivirasto. Kesto: n. 1h 45min. Ikäsuositus: 12+